
RAPORT  COMUN
asupra proiectului de Lege privind aprobarea Ordonanţei Guvernului nr.4/2008 pentru modificarea şi completarea Legii nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România


În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială şi Comisia pentru cultură, arte, mijloace de informare în masă au fost sesizate, prin adresa nr. PLx 257 din 5 mai 2008 cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.4/2008 pentru modificarea şi completarea Legii nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România.
La întocmirea prezentului raport, în conformitate cu art.97 din Regulamentul Camerei Deputaţilor, Comisiile au avut în vedere avizul favorabil al Consiliului Legislativ (nr.73/21.01.2008) şi punctul de vedere al Guvernului transmis prin adresa nr.460/DRP din 02.02.2009.
Proiectul de lege are ca obiect de reglementare modificarea şi completarea Legii nr.109/2005 în sensul clarificării unor dispoziţii ale legii pentru respectarea principiului egalităţii de tratament între categoriile de artişti interpreţi sau executanţi şi pentru modificarea statutului Comisiei pentru aplicarea legii având în vedere necesitatea de a face funcţionabil şi eficient acest organism cu atribuţii esenţiale în identificarea persoanelor care pot beneficia de această indemnizaţie.
Comisiile propun Plenului Camerei Deputaţilor aprobarea proiectului de lege cu amendamente, în vederea asigurării condiţiilor necesare acordării indemnizaţiei pentru activitatea artistic-interpretativă a artiştilor interpreţi sau executanţi liber-profesionişti, ca o prestaţie socială compensatorie pentru aceste categorii ce au avut o activitate de certă valoare. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

În conformitate cu prevederile art.61 şi art.63 din Regulamentul Camerei Deputaţilor, Comisiile au dezbătut proiectul de lege în şedinţe separate. 

La şedinţa Comisiei pentru cultură, arte, mijloace de informare în masă din data de 4 martie 2009 au fost prezenţi 15 deputaţi din totalul de 19 membri.


La dezbateri a participat, în conformitate cu prevederile art.55 din Regulamentul Camerei Deputaţilor, domnul Octavian Ştireanu, Secretar de Stat în cadrul Ministerului Culturii, Cultelor şi Patrimoniului Naţional. 

La şedinţa Comisiei pentru muncă şi protecţie socială din data de 11 martie 2009 au fost prezenţi 18 deputaţi din totalul de 19 membri.


La dezbateri au participat, în conformitate cu prevederile art.55 din Regulamentul Camerei Deputaţilor, din partea Ministerului Culturii, Cultelor şi Patrimoniului Naţional, domnul Octavian Ştireanu - Secretar de Stat şi domnul Cornel Frimu - consilier.
Raportul comisiilor a fost adoptat cu majoritate de voturi (2 voturi împotrivă şi o abţinere) la Comisia pentru cultură, arte, mijloace de informare în masă şi cu unanimitate de voturi la Comisia pentru muncă şi protecţie socială.

Proiectul de lege a fost adoptat de Senat în şedinţa din 22 aprilie 2008.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


În urma dezbaterilor, Comisiile propun Plenului Camerei Deputaţilor admiterea cu modificări a proiectului de lege, după cum urmează: 

Amendamente admise

În urma dezbaterilor, Comisiile propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii
Lege privind aprobarea Ordonanţei Guvernului nr.4/2008 pentru modificarea şi completarea Legii nr. 109/2005 privind instituirea indemnizaţiei pentru activitatea de liber profesionist a artiştilor interpreţi sau executanţi din România 


	
	

	2
	__
	ARTICOL UNIC. -  Se aprobă Ordonanţa Guvernului nr.4 din 30 ianuarie 2008 pentru modificarea şi completarea Legii nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, adoptată în temeiul art. 1 pct. II. 1 din Legea nr. 373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.73 din 31 ianuarie 2008.
	ARTICOL UNIC. -  Se aprobă Ordonanţa Guvernului nr.4 din 30 ianuarie 2008 pentru modificarea şi completarea Legii nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, adoptată în temeiul art. 1 pct. II. 1 din Legea nr. 373/2007 privind abilitarea Guvernului de a emite ordonanţe, publicată în Monitorul Oficial al României, Partea I, nr.73 din 31 ianuarie 2008, cu următoarele modificări:

Autor: d-l deputat Ioan Cindrea


	Pentru respectarea normelor de tehnică legislativă.

	3
	Titlul ordonanţei

Ordonanţă pentru modificarea şi completarea Legii nr. 109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România


	__
	Nemodificat 
	

	4
	Art.I. - Legea nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, publicată în Monitorul Oficial al României, Partea I, nr. 401 din 12 mai 2005, cu modificările ulterioare, se modifică şi se completează după cum urmează:


	__
	Nemodificat 
	

	5
	1. Articolul 3 se modifică şi va avea următorul cuprins: 

„Art.3.- În sensul prezentei legi: 

a) prin artişti interpreţi sau executanţi se înţelege actorii, cântăreţii, muzicienii, dansatorii şi alte persoane care prezintă, cântă, dansează, recită, declamă, joacă, interpretează, dirijează, exprimă ori execută în orice modalitate o operă literară sau artistică, un spectacol de orice fel, inclusiv folcloric, de varietăţi, de circ ori de marionete; 

b) prin activitate artistic-interpretativă în regim de liber-profesionist se înţelege activitatea artiştilor interpreţi sau executanţi, realizată în condiţiile prevăzute la art. 1 în regim de colaborare cu instituţii publice de stat, cu persoane juridice de drept public sau cu persoane juridice de drept privat de profil." 


	__
	1. La articolul I punctul 1, articolul 3 se modifică şi va avea următorul cuprins:

„Art.3.- În sensul prezentei legi: 

a) artiştii interpreţi sau executanţi sunt actorii, cântăreţii, muzicienii, dansatorii, artiştii de circ şi alte persoane care prezintă, cântă, dansează, recită, declamă, joacă, interpretează, dirijează, exprimă ori execută în orice modalitate o operă literară sau artistică, un spectacol de orice fel.

b) activitatea artistic-interpretativă în regim de liber-profesionist este activitatea artiştilor interpreţi sau executanţi, realizată în condiţiile prevăzute la art. 1 în regim de colaborare cu instituţii publice de stat, cu persoane juridice de drept public sau cu persoane juridice de drept privat de profil.”

Autori: d-na deputat Brânduşa Novac, d-nii deputaţi Victor Socaciu şi Ioan Cindrea

	Pentru respectarea normelor de tehnică legislativă.

Pentru claritatea exprimării.

Pentru menţionarea expresă a artiştilor de circ în rândul categoriilor de beneficiari.

Enumerarea a fost considerată ca fiind redundantă.

	6
	2. La articolul 5, alineatele (2) şi (5) se modifică şi vor avea următorul cuprins: 

„(2) Perioada prevăzută la alin.(1) lit.b) se constituie din: 

a) însumarea anilor calendaristici în care s-a realizat o activitate artistic-interpretativă de cel puţin 92 de zile lucrătoare, prin echivalarea activităţilor stabilite conform prevederilor art.10; 

b) însumarea perioadelor reprezentând vechime în specialitate, realizată prin desfăşurarea de activitate artistic-interpretativă, potrivit legislaţiei anterioare datei de 1 aprilie 2001, dar insuficientă pentru obţinerea unei pensii în sistemul public de pensii şi alte drepturi de asigurări sociale. 

......................................................

(5) În cazul vechimii în specialitate, realizată conform alin.(2) lit.b), fracţiunile mai mari de 6 luni se întregesc la un an, iar cele mai mici de 6 luni nu se iau în calcul."


	__
	Nemodificat 
	

	7
	3. Articolul 6 se modifică şi va avea următorul cuprins: 

„Art.6. - (1) Atestarea calităţii de beneficiar al indemnizaţiei pentru activitatea de liber-profesionist a artiştilor interpreţi sau executanţi şi stabilirea perioadei de activitate artistic-interpretativă se fac la cererea artistului liber-profesionist interesat, pe baza documentelor oficiale eliberate de către Societatea Română de Radiodifuziune, Societatea Română de Televiziune, ARTEXIM, ELECTRECORD, precum şi de către orice altă persoană juridică de drept public sau privat prevăzută la art. 3 lit. b), la care artiştii interpreţi sau executanţi liber-profesionişti au prestat activităţi artistic-interpretative în regim de colaborare. 

(2) Persoanele juridice prevăzute la alin.(1) au obligaţia de a pune la dispoziţie solicitanţilor documentele care pot dovedi desfăşurarea activităţii artistic-interpretative, în termen de 30 de zile de la data solicitării. 

(3) În lipsa sau în completarea documentelor oficiale, dovada activităţii artistic-interpretative sau a atestării se poate face cu orice mijloc de probă prevăzut de lege, afişe, programe, fotografii, articole, cronici, recenzii, declaraţii notariale."


	__
	Nemodificat 
	

	8
	4. La articolul 7, alineatele (2) şi (3) se abrogă.


	__
	Nemodificat 
	

	9
	5. La articolul 8, alineatul (2) se modifică şi va avea următorul cuprins: 

„(2) Hotărârea prevăzută la alin.(1) se emite şi se comunică solicitantului în termen de 60 de zile de la data solicitării."


	__
	Nemodificat 
	

	10
	6. La articolul 8, după alineatul (2) se introduce un nou alineat, alineatul (21), cu următorul cuprins: 

„(21) În cazuri întemeiate, Comisia poate stabili prelungirea termenului prevăzut la alin. (2), pentru completarea de către solicitant a dosarului propriu, fără a se depăşi însă 30 de zile de la depunerea ultimelor documente de către solicitant."
	__
	2. La articolul I punctul 6, alineatul (21) al articolului 8 se modifică şi va avea următorul cuprins: 

"(21) La solicitarea petentului, Comisia poate stabili prelungirea termenului prevăzut la alin. (2), pentru completarea de către solicitant a dosarului propriu, fără a se depăşi însă 30 de zile de la depunerea ultimelor documente de către solicitant."

Autor: d-l deputat Marius Teodor Spânu


	Pentru o exprimare mai concisă.

	11
	7. La articolul 8, alineatele (3) şi (4) se modifică şi vor avea următorul cuprins: 

„(3) Solicitanţii pot contesta hotărârea prevăzută la alin. (1), în termen de 15 zile de la primire, potrivit prevederilor Legii contenciosului administrativ nr. 554/2004, cu modificările şi completările ulterioare. Contestaţiile se soluţionează în termen de 15 zile de la data înregistrării lor. 

(4) Hotărârea finală a Comisiei se comunică casei teritoriale de pensii competente, în termen de 15 zile de la expirarea termenului de contestare sau, după caz, de la soluţionarea contestaţiilor."


	__
	Nemodificat 
	

	12
	8. La articolul 8, după alineatul (4) se introduce un nou alineat, alineatul (41), cu următorul cuprins: 

"(41) La primirea hotărârii Comisiei, casa teritorială de pensii are următoarele obligaţii: a) să înregistreze hotărârea; 

b) să verifice perioadele de vechime care au fost valorificate pentru stabilirea pensiei în sistemul public de pensii, în vederea identificării eventualelor suprapuneri; 

c) să emită, în termen de 45 de zile de la primirea hotărârii, decizia administrativă în baza căreia se efectuează plata indemnizaţiei." 


	__
	Nemodificat 
	

	13
	9. La articolul 8, alineatul (5) se abrogă.


	__
	
	

	14
	10. La articolul 10 alineatul (1), literele b), d) şi i) se modifică şi vor avea următorul cuprins: 

"b) o participare la realizarea unui spectacol sau a unei reprezentări artistice organizate de o persoană juridică de drept public sau privat - 10 zile lucrătoare, la care se adaugă câte o zi pentru fiecare reprezentaţie; 

..................................................

d) o participare la realizarea unei înregistrări de teatru radiofonic, de poezii sau povestiri pentru radio, televiziune sau casă de discuri - 30 de zile lucrătoare; 

..................................................

i) un turneu artistic în ţară sau în străinătate - un număr de zile lucrătoare egal cu dublul numărului de zile calendaristice din perioada în care s-a desfăşurat turneul, la care se adaugă ziua plecării şi cea a revenirii din turneu."


	__
	Nemodificat 
	

	15
	11. La articolul 11, alineatul (1) se modifică şi va avea următorul cuprins: 

"(1) Cuantumul indemnizaţiei lunare, în sumă fixă, acordată pentru activitatea artistic-interpretativă este: 

a) 315 lei pentru artiştii interpreţi sau executanţi prevăzuţi la art. 4 alin. (1), cu atestat categoria I, eliberat de Ministerul Culturii şi Cultelor; 

b) 236 lei pentru artiştii interpreţi sau executanţi prevăzuţi la art. 4 alin. (1), cu atestat categoria a II-a, eliberat de Ministerul Culturii şi Cultelor; 

c) 184 lei pentru artiştii interpreţi sau executanţi prevăzuţi la art. 4 alin. (1), cu atestat categoria a III-a, eliberat de Ministerul Culturii şi Cultelor."


	__
	Nemodificat 
	

	16
	12. La articolul 11, alineatul (2) se abrogă.


	__
	Nemodificat


	

	17
	13. După articolul 11 se introduce un nou articol, articolul 111, cu următorul cuprins: 

"Art.111. - (1) În funcţie de documentele oficiale şi/sau de dovezile depuse de solicitant, Comisia va stabili nivelul indemnizaţiei pentru activitatea artistic-interpretativă, după cum urmează: 

a) persoanele care au studii superioare ori medii de specialitate, care fac dovada că au prestat activitate artistic-interpretativă, în condiţiile prezentei legi, vor beneficia de indemnizaţia corespunzătoare atestatului de categoria I; 

b) artiştii interpreţi sau executanţi care fac dovada că au prestat activităţi artistic-interpretative în condiţiile prezentei legi, dar care nu mai deţin atestatele vor beneficia de indemnizaţia corespunzătoare atestatului de categoria a II-a; 

c) artiştii interpreţi sau executanţi care fac dovada că au prestat activităţi artistic-interpretative în condiţiile prezentei legi, fără a fi obţinut atestate, vor beneficia de indemnizaţia corespunzătoare atestatului de categoria a III-a; d) artiştii de circ, fără atestate, angajaţi ai Circului de Stat, care fac dovada că au prestat activitate artistic-interpretativă, în condiţiile prezentei legi, beneficiază de indemnizaţie corespunzătoare atestatului de categoria I. 

(2) În funcţie de notorietatea persoanelor prevăzute la alin.(1) lit.b) şi c), a celor prevăzute la art.11 alin.(1) lit.b) şi c), precum şi de activitatea artistic-interpretativă a acestora, Comisia poate hotărî, cu unanimitate de voturi, acordarea indemnizaţiei corespunzătoare atestatului de categoria I."


	__
	Nemodificat


	

	18
	14. La articolul 12, alineatul (1) se modifică şi va avea următorul cuprins: 

"(1) Pentru acordarea indemnizaţiei prevăzute la art. 11 se iau în considerare toate veniturile realizate din activităţi profesionale, inclusiv pensiile, pe care le realizează beneficiarul acestui drept, cu excepţia indemnizaţiei de merit prevăzute de Legea nr. 118/2002 pentru instituirea indemnizaţiei de merit, cu modificările şi completările ulterioare."


	__
	Nemodificat


	

	19
	15. La articolul 13, alineatul (2) se modifică şi va avea următorul cuprins: 

"(2) Indemnizaţia pentru activitatea artistic-interpretativă se plăteşte începând cu luna următoare celei în care s-a emis hotărârea prevăzută la art.8 alin.(4)."


	__
	Nemodificat


	

	20
	16. La articolul 18, alineatele (1) şi (2) se modifică şi vor avea următorul cuprins: 

"(1) Încălcarea prevederilor art. 6 alin. (2) constituie contravenţie şi se sancţionează cu amendă de la 1.000 lei la 2.000 lei. 

(2) Constatarea contravenţiei prevăzute la alin. (1) şi aplicarea sancţiunii se fac de către persoanele împuternicite din cadrul inspectoratelor teritoriale de muncă, la cererea solicitantului."


	__
	Nemodificat


	

	21
	Art.II. - (1) Componenţa Comisiei pentru atestarea calităţii de beneficiar al indemnizaţiei pentru activitatea de liber-profesionist a artiştilor interpreţi sau executanţi, prevăzută la art.7 din Legea nr.109/2005, denumită în continuare Comisia, este următoarea: 2 reprezentanţi ai Ministerului Muncii, Familiei şi Egalităţii de Şanse, 2 reprezentanţi ai Ministerului Culturii şi Cultelor şi un reprezentant desemnat din rândul uniunilor de artişti interpreţi sau executanţi legal constituite şi recunoscute ca persoane juridice de utilitate publică. 

(2) În termen de 30 de zile de la intrarea în vigoare a prezentei ordonanţe, se modifică, prin ordin comun al ministrului muncii, familiei şi egalităţii de şanse şi al ministrului culturii şi cultelor, componenţa comisiei prevăzute la alin.(1). 

(3) Comisia va funcţiona pe lângă Ministerul Muncii, Familiei şi Egalităţii de Şanse, pe baza regulamentului aprobat prin ordin comun al ministrului muncii, familiei şi egalităţii de şanse şi al ministrului culturii şi cultelor.

	__
	Nemodificat 
	

	22
	Art.III. - Legea nr.109/2005 privind instituirea indemnizaţiei pentru activitatea de liber-profesionist a artiştilor interpreţi sau executanţi din România, publicată în Monitorul Oficial al României, Partea I, nr.401 din 12 mai 2005, cu modificările ulterioare, precum şi cu modificările şi completările aduse prin prezenta ordonanţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.


	__
	Nemodificat


	

	23
	Art. IV - Prezenta ordonanţă intră în vigoare la 3 zile de la data publicării în Monitorul Oficial al României, Partea I.


	__
	Nemodificat

